നീറ്റ് പരീക്ഷാപ്പേടി: തമിഴ്നാട്ടില് വിദ്യാര്ഥിനി ആത്മഹത്യ ചെയ്തു ചെന്നൈ നീറ്റ് പരീക്ഷയ്ക്കു പിന്നാലെ തമിഴ്നാട്ടില് വീണ്ടും വിദ്യാര്ഥിനിയുടെ ആത്മഹത്യ. അരിയലൂര് സ്വദേശി കനിമൊഴി 17 ആണ് നീറ്റ് പരീക്ഷയില് തോല്ക്കുമെന്ന് പേടിച്ച് ആത്മഹത്യ ചെയ്തത്. മൂന്ന് ദിവസം മുമ്ബ് സേലത്ത് നീറ്റ് പരീക്ഷ പേടിയില് മറ്റൊരു വിദ്യാര്ഥി ആത്മഹത്യ ചെയ്തിരുന്നു. പരീക്ഷയ്ക്കു ശേഷം വിദ്യാര്ഥിനി കടുത്ത മാനസിക സമ്മര്ദത്തിലായിരുന്നെന്നാണു മാതാപിതാക്കള് നല്കിയിരിക്കുന്ന മൊഴി. പ്ലസ്ടു പരീക്ഷയില് 600ല് 562 മാര്ക്കു വാങ്ങിയിരുന്നു കനിമൊഴി.എന്നാല്, നീറ്റില് വിജയിക്കാന് കഴിയില്ലെന്ന ഭീതിയാണ് ആത്മഹത്യയിലേക്കു നയിച്ചത്. രാവിലെ വീട്ടിലെ കിടപ്പുമുറിയില് തൂങ്ങി മരിച്ച നിലയില് കണ്ടെത്തുകയായിരുന്നു. അസ്വാഭാവിക മരണത്തിനു കേസെടുത്ത പൊലീസ് വിശദമായ അന്വേഷണം ആരംഭിച്ചു. നീറ്റ് പരീക്ഷയില് നിന്ന് തമിഴ്നാടിനെ ഒഴിവാക്കണമെന്നാവശ്യപ്പെട്ട് മുഖ്യമന്ത്രി എം കെ സ്റ്റാലിന് കഴിഞ്ഞ ദിവസം നിയമസഭയില് ബില് അവതരിപ്പിച്ചു. 12ാം ക്ലാസിലെ മാര്ക്ക് അടിസ്ഥാനമാക്കി മെഡിക്കല് പ്രവേശനം നടത്തണമെന്നാണ് തമിഴ്നാടിന്റെ ആവശ്യം.The post നീറ്റ് പരീക്ഷാപ്പേടി: തമിഴ്നാട്ടില് വിദ്യാര്ഥിനി ആത്മഹത്യ ചെയ്തു first appeared on Pradhana Vartha.